S-1117/2011

Mál þetta, sem dómtekið var 7. nóvember 2011, er höfðað með ákæru lögreglustjórans á höfuðborgarsvæðinu, útgefinni 28. júní 2011, á hendur O-kk-þgf S-kk-þgf, kt. 000000-0000, Kleppsvegi 10, Reykjavík, A og B, fyrir eftirfarandi fíkniefnalagabrot:

I.

Á hendur ákærðu öllum með því að hafa, um nokkurt skeið fram til miðvikudagsins 23. mars 2011, að Stigahlíð 32 í Reykjavík, í sameiningu ræktað 137 kannabisplöntur sem O-kk-nf hafði í vörslum sínum og ætlaði til sölu og dreifingar.

II.

Á hendur ákærða, O-kk-þgf, með því að hafa, miðvikudaginn 23. mars 2011, að Kleppsvegi 10 í Reykjavík, haft í vörslum sínum, […], 18 kannabisplöntur og hafa um nokkurt skeið fram til þessa dags ræktað greindar plöntur.

III.

Á hendur ákærða, A, með því að hafa, miðvikudaginn 23. mars 2011, að Stigahlíð 32 í Reykjavík, haft í vörslum sínum 1,69 g af hassi og 0,23 g af maríhúana.

Telst ofangreind háttsemi varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og til greiðslu alls sakarkostnaðar. Jafnframt er þess krafist að ofangreind haldlögð fíkniefni verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 5 gróðurhúsalömpum, 1 viftu, 1 filter, 4 hitamælum og 2 tímarofum samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða, O-kk-ef, gerir þær kröfur að ákærða verði dæmd vægasta refsing er lög leyfa.

Verjandi ákærða, A, gerir þær kröfur að ákærði verði sýknaður af I. ákærulið, en að því er III. ákærulið varðar, að ákærða verði dæmd vægasta refsing er lög leyfa.

Verjandi ákærða, B, gerir þær kröfur að ákærði verði sýknaður af ákæru, en til vara að ákærða verði dæmd vægasta refsing er lög leyfa.

Þá krefjast verjendur ákærðu hæfilegra málsvarnarlauna að mati dómsins.

Málsatvik

Samkvæmt skýrslu lögreglu frá 21. mars 2011 barst ávana- og fíkniefnadeild lögreglustjórans á höfuðborgarsvæðinu ábending um kannabisræktun í íbúð í húsinu að Stigahlíð 32 í Reykjavík. Er lögreglumenn komu á vettvang reyndist vera kannabislykt í húsinu, sem virtist berast frá íbúð á efstu hæð. Ákærði, A, kom þá út úr íbúðinni og sáu lögreglumenn meðákærðu, O-kk-þf S-kk-þf og B, inni fyrir. Kom í ljós að verið var að koma upp búnaði til kannabisframleiðslu í herbergi í norðausturenda íbúðarinnar. Þá voru kannabisplöntur í ræktun í herbergi í austurenda íbúðarinnar og reyndust þær vera 137 talsins. Kemur fram að ákærði, O-kk-nf, hafi sagt kannabisframleiðsluna vera á sínum vegum. Við leit á ákærða, A, fundust fíkniefni í jakkavasa og reyndist vera um að ræða 1,69 g af hassi og 0,23 g af maríhúana.

Í kjölfarið var leitað á heimili ákærða, O-kk-ef, í íbúð að Kleppsvegi 10. Þar fundust 18 kannabisplöntur í ræktun, í herbergi í norðurenda íbúðarinnar.

Ákærðu voru yfirheyrðir á vettvangi. Voru skýrslur þeirra hljóðritaðar og eru geisladiskar með hljóðupptökum meðal gagna málsins.

Við aðalmeðferð málsins játaði ákærði, O-kk-nf, að hafa ræktað og haft í vörslum sínum í sölu- og dreifingarskyni, 137 kannabisplöntur, sem í I. ákærulið greinir. Hann kvaðst hins vegar hafa verið einn að verki. Ákærði játaði jafnframt að hafa haft í vörslum sínum þau fíkniefni sem í II. ákærulið greinir. Ákærði kvaðst hafa tekið íbúðina að Stigahlíð 32 á leigu með það í huga að rækta þar kannabisplöntur. Hefði hann ætlað að selja afurðir plantnanna. Meðákærðu hefðu aðstoðað hann við að bera kassa, sófa og einhverja innanstokksmuni upp í íbúðina, en kassarnir hefðu haft að geyma búnað til ræktunarinnar. Þetta hefði verið einni eða tveimur vikum áður en lögregla hafði afskipti af þeim í íbúðinni. Hann kvað B hafa aðstoðað sig við að skera niður plötur, en hann hefði ekki vitað til hvers átti að nota þær. Vísaði ákærði því á bug að B hefði verið að hjálpa til við að útbúa rými fyrir kannabisræktunina. Þá kvað hann A aðeins hafa hjálpað sér við að bera upp kassa og hefði hann ekki vitað hvað var í kössunum.

Ákærði A neitaði sök samkvæmt I. ákærulið, en játaði að hafa haft í vörslum sínum þau kannabisefni sem í III. ákærulið greinir. Ákærði kvaðst hafa komið í íbúðina að Stigahlíð 32 þetta kvöld til að hitta félaga sína og hefðu þeir verið að spjalla saman. Hann hefði staldrað stutt við og mætt lögreglunni þegar hann hugðist yfirgefa íbúðina. Hann kvaðst ekki hafa komið nálægt ræktun fíkniefna í íbúðinni. Borin voru undir ákærða ummæli í skýrslu hans hjá lögreglu, sem hljóðrituð var á vettvangi, en ákærði var þá spurður hvort hann hefði aðstoðað við uppsetningu til framleiðslu fíkniefna og svaraði hann því til að hann hefði borið upp hluti og „hjálpað aðeins að setja upp í mesta lagi“. Ákærði kvað það vera rétt að hann hefði borið kassa upp í íbúðina fyrir O-kk-þf, en hann hefði ekki vitað hvað var í þeim. Hann hefði auk þess hjálpað til við að bera upp sófa og eldhúsáhöld. Hann hefði aðstoðað O-kk-þf við þetta í tvígang og talið sig vera að hjálpa honum að flytja inn í íbúðina. Vel hefði verið gengið frá pappakössunum og hann hefði ekki séð neitt grunsamlegt við þetta. Hann hefði síðan komið í íbúðina kvöldið sem lögregla kom þangað og þá séð að verið var að rækta þar fíkniefni og að smíði ræktunarrýmis stóð yfir. Hann hefði ekki vitað um það fyrr.

Ákærði, B, kvaðst hafa komið í heimsókn til O-kk-ef þetta kvöld. O-kk-nf hefði beðið hann um að saga fyrir sig plötur, sem hann hefði gert, en hann hefði ekki vitað til hvers ætti að nota þær. Ákærði kvaðst hafa sagað plöturnar á vinnustað sínum, en hann starfi í blikksmiðju. Ákærði kvaðst ekki hafa vitað þegar hann kom í íbúðina að þar væri verið að rækta kannabisefni. Hann var spurður um ummæli sem höfð voru eftir honum í lögregluskýrslu þess efnis að hann hefði „gert sér grein fyrir því að hann væri að aðstoða við uppsetningu á framleiðslu á fíkniefnum“. Hann svaraði því til að þeir A hefðu hjálpað O-kk-þgf að bera sófa og „dót“ upp í íbúðina. Hann hefði síðar áttað sig á því að þar fór fram ræktun kannabisefna og hefði hann þannig aðstoðað við uppsetningu búnaðar til þess, þótt óafvitandi væri. Hann hefði ekki vitað af ræktuninni fyrr en hann kom í íbúðina kvöldið sem lögregla kom á vettvang.

Niðurstaða

Ákæruliður I.

Ákærði, O-kk-nf, hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök í þessum ákærulið. Verður ákærði sakfelldur samkvæmt ákæru og er brot hans þar rétt heimfært til refsiákvæða.

Ákærðu, B og A, neita alfarið sök. Hafa þeir borið að þeir hafi ekki haft vitneskju um kannabisræktun í íbúðinni fyrr en kvöldið sem þeir voru handteknir og hafna því að hafa komið að þeirri ræktun, eða uppsetningu ræktunarbúnaðar. Þá hefur ákærði, O-kk-nf, borið að hann hafi verið einn að verki. Með hliðsjón af framansögðu, og gegn eindreginni neitun ákærðu, telst ósannað að þeir hafi framið það brot sem þeim er gefið að sök, sbr. 108. gr. og 109. gr. laga um meðferð sakamála nr. 88/2008. Verða ákærðu sýknaðir af ákæru að þessu leyti.

Ákæruliðir II. og III.

Ákærði, O-kk-nf, játar sök samkvæmt II. ákærulið, en við aðalmeðferð málsins féll sækjandi frá ákæru að því leyti að ákærði hefði haft ávana- og fíkniefni sem um ræðir í vörslum sínum „í sölu- og dreifingarskyni“. Ákærði, A, hefur skýlaust játað brot sitt samkvæmt III. ákærulið. Sannað er með játningu ákærðu og öðrum gögnum málsins að ákærðu eru sekir um þá háttsemi sem þeim er gefin að sök í þessum ákæruliðum og eru brot þeirra rétt heimfærð til refsiákvæða í ákæru.

Ákærði, O-kk-nf, er fæddur í desember 1985. Samkvæmt sakavottorði var honum tvívegis gerð sektarrefsing vegna ölvunaraksturs og fleiri umferðarlagabrota á árunum 2006 og 2007. Þá gekkst ákærði undir sektargerð vegna ávana- og fíkniefnalagabrots í október 2007. Þykir refsing ákærða hæfilega ákveðin fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, A, er fæddur í febrúar 1989 og hefur hann ekki sætt refsingu svo vitað sé. Verður ákærði dæmdur til að greiða 40.000 króna sekt til ríkissjóðs, sem honum ber að greiða innan fjögurra vikna frá birtingu dóms þessa að telja, en sæta ella fangelsi í 4 daga.

Upptæk skulu gerð 155 kannabisplöntur, 1,69 g af hassi, 0,23 g af maríhúana, 5 gróðurhúsalampar, vifta, filter, 4 hitamælar og 2 tímarofar, samkvæmt lagaákvæðum sem í ákæru greinir.

Ákærði, O-kk-nf, greiði málsvarnarlaun skipaðs verjanda síns, B-kk-ef D-kk-ef H-kk-ef hdl., 125.500 krónur. Ákærði greiði 73.077 krónur í annan sakarkostnað.

Málsvarnarlaun skipaðs verjanda A, B-kk-ef Þ-kk-ef V-kk-ef hrl. og skipaðs verjanda B, K-kk-ef G-kk-ef S-kk-ef hrl., 125.500 krónur til hvors um sig, greiðist úr ríkissjóði.

Við ákvörðun þóknunar til lögmanna hefur verið tekið tillit til virðisaukaskatts.

Af hálfu ákæruvaldsins flutti málið K-kk-nf I-kk-nf V-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, O-kk-nf S-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærði, A, greiði 40.000 króna sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 4 daga.

Ákærði, B, er sýknaður af kröfu ákæruvaldsins.

Upptæk eru gerð 155 kannabisplöntur, 1,69 g af hassi, 0,23 g af maríhúana, 5 gróðurhúsalampar, vifta, filter, 4 hitamælar og 2 tímarofar.

Ákærði, O-kk-nf, greiði málsvarnarlaun skipaðs verjanda síns, B-kk-ef D-kk-ef H-kk-ef hdl., 125.500 krónur, og 73.077 krónur í annan sakarkostnað.

Málsvarnarlaun verjenda ákærðu, A T-kk-ef og B, B-kk-ef Þ-kk-ef V-kk-ef hrl., og K-kk-ef G-kk-ef S-kk-ef hrl., 125.500 krónur til hvors um sig, greiðist úr ríkissjóði.

R-kvk-nf H-kvk-nf